Buat 1 alinea dalam bahasa Betawi dengan unsur ekspositori.

Paham ateisme enih bise ditarik mundur asalnye, biasenye dari rume sebage lingkungan petame nyang dijumpain manusie. Penelitian kognitip tebaru, nunjukin kalo anak-anak bakal cenderung belajar dari hal nyang dilakuin ame orang tuenye, dibanding nyang diomongin ame orang tuenye. Misalnye, orang tuenye ngomong kalo mereka ntu beragame Kristen, tapi kagak pernah bedoa ato pergi ke gereja. Enih bakal bikin anak-anaknye mikir kalo agame ntu suatu hal nyang kagak masup di akal. Hal enih rasional, walopun anak-anak cenderung kagak bakal ngeproses pade tingkat kognitip. Pade bates-bates tetentu, anak-anak emang bakal cuman nyerep inpormasi penting aje, nyang dalem kasus enih, mereka bakal nganggep kalo keyakinan agame keliatan kagak penting gegara pelakuan orang tuenye, dan bebanding tebalik ame nyang dibilang ame orang tuenye.